CELEX: 32021D0609(01)
Language: ga
Date: 2021-06-07 00:00:00
Title: Cinneadh ón g Coimisiún an 7 Meitheamh 2021 lena n-aisghairtear Cinneadh 2009/17/CE 2021/C 219 I/01

9.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  CI 219/1
               
            
         CINNEADH ÓN g COIMISIÚN
         an 7 Meitheamh 2021
         lena n-aisghairtear Cinneadh 2009/17/CE
         (2021/C 219 I/01)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         De bharr an mhéid seo a leanas:
         
                     (1)
                  
                  
                     Le Cinneadh 2009/17/CE ón gCoimisiún (1), bunaíodh Coiste Saineolaithe um Postú Oibrithe (“an Coiste”) chun tacú leis na Ballstáit agus chun cúnamh a thabhairt dóibh a n-oibleagáidí a chomhlíonadh de bhun Threoir 96/71/CE ó Pharlaimint na hEorpa agus ón gComhairle (2).
                  
               
                     (2)
                  
                  
                     In 2019, bunaíodh an tÚdarás Eorpach Saothair (“an tÚdarás”) le Rialachán (AE) 2019/1149 ó Pharlaimint na hEorpa agus ón gComhairle (3) agus é mar aidhm aige cúnamh a thabhairt do na Ballstáit agus don Choimisiún maidir leis an dlí de chuid an Aontais a bhaineann le soghluaisteacht an lucht saothair ar fud an Aontais agus le córais na slándála sóisialta laistigh den Aontas a chur i bhfeidhm agus a fhorfheidhmiú go héifeachtach, lena n-áirítear oibrithe a phostú.
                  
               
                     (3)
                  
                  
                     De bhun Airteagal 4 den Rialachán (AE) 2019/1149, tá an tÚdarás chun cúnamh a thabhairt do na Ballstáit agus don Choimisiún maidir leis an rochtain ar fhaisnéis a neartú, tacú le comhlíonadh agus comhar idir na Ballstáit i dtaobh chur i bhfeidhm agus fhorfheidhmiú comhsheasmhach éifeachtúil éifeachtach an dlí de chuid an Aontais a bhaineann le soghluaisteacht an lucht saothair ar fud an Aontais, córais slándála sóisialta a chomhordú laistigh den Aontas, agus idirghabháil a dhéanamh chun teacht ar réitigh agus réitigh a éascú i gcás díospóidí.
                  
               
                     (4)
                  
                  
                     Cumhdaítear le cúraimí an Údaráis de bhun Airteagal 4 den Rialachán (AE) 2019/1149 cuid de na cúraimí a rinne an Coiste roimhe seo, lena n-áirítear malartú faisnéise maidir leis an gcomhar riaracháin agus cúnamh maidir le ceisteanna faoin gcur chun feidhme de bhun Airteagal 2 de Chinneadh 2009/17/CE ón gCoimisiún.
                  
               
                     (5)
                  
                  
                     Dá bhrí sin, ba cheart Cinneadh 2009/17/CE a aisghairm,
                  
               TAR ÉIS A CHINNEADH MAR A LEANAS:
         
            Airteagal 1
            Aisghairtear Cinneadh 2009/17/CE.
         
         
            Airteagal 2
            Beidh feidhm ag an gCinneadh seo ón 26 Bealtaine 2021.
         
         
            Arna dhéanamh sa Bhruiséil, 7 Meitheamh 2021.
            
               
                  Thar ceann an Choimisiúin
               
               Nicolas SCHMIT
               
                  Comhalta den Choimisiún
               
            
         
         
            (1)  IO L 8, 13.1.2009, lch. 26.
         
            (2)  Treoir 96/71/CE ó Pharlaimint na hEorpa agus ón gComhairle an 16 Nollaig 1996 maidir le hoibrithe a phostú faoi chuimsiú seirbhísí a sholáthar (IO L 18, 21.1.1997, lch. 1).
         
            (3)  Rialachán (AE) 2019/1149 ó Pharlaimint na hEorpa agus ón gComhairle an 20 Meitheamh 2019 lena mbunaítear Údarás Eorpach Saothair, lena leasaítear Rialacháin (CE) Uimh. 883/2004, (AE) Uimh. 492/2011, agus (AE) 2016/589 agus lena n-aisghairtear Cinneadh (AE) 2016/344 (IO L 186, 11.7.2019, lch. 21).